Príloha k územnému konaniu:

1.	List vlastníctva k pozemku, na ktorom sa stavba umiestňuje ( ak navrhovateľ nie je vlastníkom pozemku iné právo).
2.	Dokumentácia podľa vykonávacích predpisov ( podľa § 3 ods. 3 vyhl.č.453/2000 Z. z. ktorou sa vykonávajú niektoré ustanovenia stavebného zákona ):
a)	situačný výkres súčasného stavu územia na podklade katastrálnej mapy so zakreslením predmetu územného rozhodnutia a jeho polohy s vyznačením väzieb na okolie, /všetky prípojky a komunikáciu, vzdialenosti od spoločných hraníc pozemkov, stavieb, rozvinutý pohľad s výškou hrebeňa strechy, pevný výškový bod vo vzťahu k +0,00/ ak sa navrhuje umiestnenie stavby a využitie územia, ktoré je predmetom rozhodnutia a širších vzťahov k okoliu, situačný výkres a mapový podklad sa prikladá v dvoch vyhotoveniach,
b)	dokumentácia pre územné rozhodnutie v dvoch vyhotoveniach vypracovaná oprávnenou osobou, v prípadoch vypracovania dokumentácie a projektu jednoduchých a drobných stavieb a zmien týchto stavieb, tieto môže vypracovať osoba s príslušným odborným vzdelaním, /meno, adresa projektanta a osvedčenie, príp. čestné prehlásenie/,
c)	vyjadrenia a stanoviská dotknutých  orgánov štátnej správy, samosprávy a organizácií,
d)	záverečné stanovisko o posúdení vplyvu stavby alebo činností na životné prostredie alebo rozhodnutie zo zisťovacieho konania,
e)	doklady o rokovaniach s účastníkmi územného konania, ak sa konali pred podaním návrhu.

Poznámky:
     Ak ide o návrh na vydanie územného rozhodnutia o umiestnení líniovej stavby alebo v odôvodnených prípadoch aj zvlášť rozsiahlej stavby a stavby s veľkým počtom účastníkov konania, údaje:
1.	zoznam všetkých známych účastníkov územného konania
2.	druhy a parcelné čísla pozemkov podľa katastra nehnuteľnosti s uvedením vlastníckych a iných práv, ktorých sa územné rozhodnutie týka, parcelné čísla susedných pozemkov a susedných stavieb sa neuvádzajú uvedie sa opis prebiehajúcich hraníc územia.

     Ak stavebný úrad po posúdení návrhu na začatie územného konania zistí, že návrh alebo predložená dokumentácia nie je v súlade s podkladmi podľa § 37 stavebného zákona, s predchádzajúcimi územnými rozhodnutiami, so všeobecnými technickými požiadavkami alebo predpismi, stavebný úrad návrh zamietne.